Ipelele

Ipelele ni kata ya Wilaya ya Makete katika Mkoa wa Njombe, Tanzania. Msimbo wa posta ni 59520. 

Ni eneo dogo sana lenye vijiji sita yaani Ubiluko, Ipelele, Makwaranga, Mbanga, Makeve na Missiwa. 

Katika sensa ya mwaka 2022 wakazi wa kata walihesabiwa kuwa 5,933 https://www.nbs.go.tz, uk 211 . Wakati wa sensa iliyofanyika mwaka wa 2012, kata ilikuwa na wakazi wapatao 4,890  walioishi humo. Kata hiyo ina kabila dogo liitwalo Wamagoma. 

Wenyeji wa eneo hilo wanajishughulisha na kilimo cha mahindi, ngano, njegere na viazi. Hata hivyo inasemekana walikuwa wafugaji wa ng'ombe wakubwa katika milima ya Ikata na Magoma; mpaka sasa ufugaji upo ila si sawa na zamani. 

Marejeo 



Jamii:Wilaya ya Makete 
Jamii:Kata za Mkoa wa Njombe